黃克顯

黃克顯（1711年—？年），字去非，號敬亭，江西瑞州府上高縣河西灣溪人，乾隆六年辛酉科拔貢，累官工部虞衡司郎中。 由拔貢生充補右翼宗學教習 乾隆十二年十二月，選墊江縣知縣 乾隆十六年十二月，署綦江縣知縣 乾隆十七年三月補，乾隆二十四年四月回任，乾隆二十五年回任，乾隆二十七年六月四次任岳池縣知縣 署順慶府督捕廳、署夔州軍民府管理雲安大寧兩廠鹽務，鄰水縣知縣 乾隆二十二年八月，調署夔州府石砫廳同知 乾隆二十四年九月二十二日，調署敘永廳同知 乾隆二十六年四月，調署雅州府打箭鑪廳同知 乾隆二十七年六月，籤陞刑部雲南司主事 乾隆三十三年貳月，刑部河南司員外郎 乾隆三十五年十二月，工部虞衡司郎中 「裏陂行，黃克顯，邑人，爲愛混混泉，尋行依阡陌，陰陰夏木濃，處處芳菲積，未老投閒者，何事拘形役，四顧東西步，悠然素心懌，順灌畝三千，逆灌畝八百，回憶頽圮年，由來自古惜，不逢賢令尹，奈此磽與瘠，樂只王君子，爲民細籌畫，陂成利溥哉，佳咏敲金石，堅堤障狂瀾，潭水深千尺，萬壑爭趨赴，盈盈添鮮碧，老農傳德政，江山畱勝迹，茅簷登熙皥，白鷗亦閒適，村僻人少至，山店雲迎客，風光來冉冉，湛滋嘉禾液，牧童牛羊下，煙霞起將夕」，[同治]《重修上高縣志》卷十四藝文詩十三 「蠶桑必讀序，黃克顯，邑人，漢景帝詔曰朕親耕后親桑以奉宗廟粢盛祭服爲天下先是農功蠶事由來並重蓋木各有所宜土惟桑無不宜故蠶……逢此福星哉，克顯生也晚，不及親仰丰采，而讀其書，如見其人，實心悅而誠服之，是眞能爲令表率，能爲民父母者，惜當時未將書登梨棗，是以流傳不廣，僅存抄帙，克顯恐其湮没失聞也，亟爲刊布以誌賢公祖之惠愛於不忘，以勸同郡人之利賴於無窮云爾」，[同治]《重修上高縣志》卷十二序十一 「白磁洞，岳池知縣黃克顯，肩輿入岧嶤，回峯開一徑，白石瀉淸泉，天籟發虛聼，洞口積古苔，孤雲飛不定，蘿繡木衣裳，風噓石鐘磬，洞中窈以深，靈異殊凡境，日斜萬山暝，月凉意相稱，豁然耳目新，不爲窮幽勝」，《隣水縣志》卷之六藝文詩五十三 「翔鳳朝陽，邑令黃克顯敬亭，三峯聳峙傍郊城，翔鳳由來舊著名，蒼潤玲瓏疑鬼闢，巉巖秀削自天成，振衣長嘯驚風雨，揮麈閒吟忘晦明，欣看巢阿逢盛世，敢隨俗吏負初情」，《岳池縣志》卷十七藝文志上八 「黃克顯，字去非，號敬亭，河西灣溪人，光岳子，乾隆辛酉拔貢，累官工部虞衡司郎中，見傳」，[同治]《重修上高縣志》卷六選舉拔貢二十九 「黃克顯，字去非，號敬亭，光岳子，由拔貢生考取宗學教習，期滿揀發四川，厯署墊江、綦江縣事，籌運糧餉，著有勤績，題補岳池知縣，興塘堰，瘞遺骸，建義學，教民蠶桑，集紳士纂緝邑志，補岳池數百載典章之闕，乾隆二十二年夔州府雲安廠鹽務同知移駐石砫廳，石砫故土司地，綏靖不易，克顯適攝其事，力行保甲，清編煙户，釐正糧則，嚴除奸蠧，加築水堤，新建廟宇，工費甚鉅，皆不以累閭閻，以卓異擢署敘永廳同知，明年復署打箭鑪同知，外鄰西藏，克顯威惠兼施，番民安其治，絕無爭訌，内遷刑部主事，監督户部海運倉，洊陞員外，轉工部郎中，皆稱職，初上高新昌合建會館於京師，日久頹廢，克顯内官十年，捐俸修葺，公車旅宦咸嘉賴之，後年老乞休，手編縣志藏於家〔嘉慶劉志〕」，[同治]《重修上高縣志》卷八人物宦績十八 「臣黃克顯，江西瑞州府上高縣人，年三十六歲，由拔貢生充補右翼宗學教習期滿引見奉旨以知縣用」，《清代官員履歷檔案全編》16,385 「墊江縣……知縣，黃克顯，去非，江西上高人，教習，乾隆十二年十二月選」，《縉紳新書》（乾隆十三年春） 「又帶領遲悮公文，議以革職之四川墊江縣知縣黃克顯引見，奉諭旨黃克顯著發往四川仍以知縣用」，《乾隆朝起居注》卷十乾隆十六年五月初八日甲辰 「又覆請吏部議四川總督策楞奏候補知縣黃克顯繳照踰限，應照例罰俸，查黃克顯違限不及三月可否從寬免議，恭候欽定一疏，上曰黃克顯從寬免其罰俸」，《乾隆朝起居注》卷十一乾隆十七年二月二十日壬子 「黃克顯，江西上高縣㧞貢，由教習十六年十二月署事，次年三月補岳池縣去」，《綦江縣志》卷六職官九 「又議四川總督策楞奏岳池縣知縣員缺准以候補知縣黃克顯補授一疏奉諭旨黃克顯依議用」，《乾隆朝起居注》卷十一乾隆十七年三月十三日甲戌 「岳池縣……知縣，黃克顯，去非，江西上高人，教習十七年二月題」，《縉紳全本》（乾隆二十五年冬）〔同陞閣〕 「黃克顯，字去非，號敬亭，江西瑞州府上高縣拔貢，考取教習，乾隆十七年任，乾隆二十二年八月調署夔州府石砫廳同知……黃克顯，乾隆二十四年四月囘任，八月調署直隸敘永廳同知……黃克顯乾隆二十五年囘任，二十六年四月調署雅州府打箭鑪同知……黃克顯，乾隆二十七年六月囘任，內陞刑部主事」，《岳池縣志》卷十職官志文秩七 「乾隆十七年夏久旱不雨，邑令黃公克顯徒步躬詣，率紳耆䖍禱，翼日大雨如注，歲竟全熟，因親書“保我黎民”匾額用誌神庥，《岳池縣志》卷二十雜識志外紀八十五」 「黃公克顯德政碑記，廳士民公立，蓋聞有實心者，必有實政，有實政者，豈務虛名，理固然也，但編氓得依賢公祖宇下，仰沾實惠，不有以傳之，歲月久遠，後之人食其德者，不知德之所由來，服其教者，不知教之所由起，並將不能悉其姓氏里居，飮水忘泉源，吾儕所未忍也，石砫爲土疆，自乾隆二十二年署夔州府分府祖憲黃公移駐以來，宣講聖諭，刊示條約，力行保甲，淸編烟戸，剔釐糧弊，密擒賊匪，嚴除奸蠧，杜絕邪教，其所以爲地方計，爲民生計者，思深慮遠，纖悉畢周，司民愛戴，屢請勒石紀之，祖憲謙冲再三不允，今榮陟京朝官行有日矣，司民遽失賢公祖，情不能已，且恐其久而失傳也，敢重拂祖憲意，謹記曰，祖憲黃姓，克顯名，字去非，號敬亭，籍隸江西瑞州府上高縣白沙灣溪，由選貢初任川東墊江、綦江縣，繼任川北岳池、鄰水縣，前署順慶府督捕廳，今署夔州軍民府管理雲安大寧兩廠鹽務，乾隆二十二年九月移駐石砫司，乾隆二十三年仲秋月，石砫司士民公立」，《補輯石砫廳志》藝文上第十，六 「石砫直隸廳，黃克顯，字去非，江西上高拔貢生，乾隆二十二年以雲安同知移駐石砫，清戶口，正糧額，剔蠧除奸，不動聲色，所以爲民生計者，思深慮遠，至詳且悉」，《四川通志》卷百十六職官政績七十一敘永松潘一 「黃司馬克顯，乾隆二十二年設官之始，江西上高縣選實，黃公克顯，字去非，涖任，編民户，設保甲，清糧册，除盗匪及杜邪教而安良善，廳人載德刋碑頌之」，《石砫廳鄉土志》 「黃克顯，江西瑞州府上高縣拔貢生，乾隆二十四年九月二十二日署任」，《直隷叙永廳志》卷三十二職官六 「黃克顯，江西瑞州府上高縣拔貢年五十二歲，現任四川岳池縣知縣，卓異侯陞，乾隆二十七年六月分籤陞刑部雲南司主事」，《清代官員履歷檔案全編》18，614 「雲南司，專管雲南所属各衙門帶管順天府太醫院六月停刑學院賍罰，主事加一級，黃克顯，去非，江西上高人，教習」，《縉紳全書》（乾隆三十年春）〔寶名堂〕 「騐看之二十七年六月分籤陞刑部雲南司主事黃克顯湖南新田縣知縣傅其瑛貴州湄潭縣知縣李清標補行引見奉諭旨黃克顯等依擬用」，《乾隆朝起居注》卷二十二乾隆二十八年四月初二日己丑 「黃克顯，江西瑞州府上高縣拔貢年五十二歲，現任刑部雲南司主事，乾隆三十三年貳月分籤陞刑部河南司員外郎」，《清代官員履歷檔案全編》19，427 「刑部員外，黃克顯，去非，江西上高人，教習」，《爵秩全本》（乾隆三十三年秋）〔榮錦堂〕 「員外郎加二級，黃克顯，去非，江西上高人，教習」，《爵秩全本》（乾隆三十三年秋）〔榮錦堂〕 「是日吏部帶領九卿科道驗看本年二月分月選籤掣吏部騐封司郎中眭朝棟、刑部河南司員外郎黃克顯、浙江金衢嚴道張聚琛、廣西柳州府知府范家相、湖南長沙府同知吉明、甘肅秦州知州傅赫、湖南桂陽州知州曹國墉、陝西大荔縣知縣庚音等八員補行引見奉諭旨眭朝棟等依擬用餘依議」，《乾隆朝起居注》卷二十七乾隆三十三年五月十四日辛丑 「黃克顯，江西瑞州府上高縣拔貢年五十五歲，現任刑部河南司員外郎，乾隆三十五年十二月分籤陞工部虞衡司郎中」，《清代官員履歷檔案全編》20，31